võimalusel vaatan ikka saadet "prillitoos". vahel näidatakse seal seeniorite ja  kompuutrite kokkupuuteid. mindki võiks saate tarbeks filmida. mul on täitsa mugav ja lihtne arvuti ja ma trükin täiesti iseseisvalt teksti, mille ise välja mõtlen. praegu näiteks kirjutan kõnet "eesti keelest ja meelest". seda palus minult mu vend. ta rõhutas ka, et on mind valmis selle kõne eest igakülgselt aitama ning abi vajavat ma peagi väga. vestluse käigus sain teada muudki huvitavat. küsisin kas sellise ilmaga venna jalad ka kuivad püsivad. ei pidand püsima aga jalatsite välimus kompenseerib selle  pisiasja. nagu ikka vana inimene, hakkasin lalisema iseendast ja kiitma oma matkasaapaid, mis peavad vett aga on välimuselt na tagasihoidlikud. "no jaa, aga sa oled ligi kolmekümbine kahelapseema", vastab vend. jah, tõepoolest. sellisel juhul ei ole tõesti enam vahet, mis sul seljas või jalas. peaasi, et vanainimene oma elusügist puhtas ja soojas riietuses saaks mööda kannatada... hiljem sain muidugi aru, et tunnen end puudutatuna asjatult ja eks vennal on õigus. palusin isalt küsida kas ta aitaks lapsel  homme lumest draakonit teha. temal on vaja sellist draakonit ja mina ise ju lund maast kätte ei saa... või kui lumeni küündingi, siis ise püsti küll enam tõusta ei suuda. isa oli muidugi kohe nõus aitama. temagi vanem inimene ja mõistab omasugust.